Sesava (Bērzes pieteka)
Šis raksts ir par Bērzes pieteku. Par citām jēdziena Sesava nozīmēm skatīt nozīmju atdalīšanas lapu. Sesava, saukta arī Apgulde, ir Bērzes labā krasta pieteka Dobeles novadā. Iztek no Sesavas ezera Lielauces paugurainē. Augštece līdz Naudītei regulēta. Pie Naudītes šķērso paugurainu apvidu 20—30 m dziļā ielejā. Ietek Bērzē dienvidos no Dobeles. Lielākā apdzīvotā vieta krastos ir Naudīte. Upi šķērso autoceļš P103.